cyanic-selkie/wikianc huggingface dataset:
Oz (magasin)
Oz flytter til England
Med tilgang til nye trykkemedier, inkludert metallisk folier, ny fluorescerende sverte og større fleksibilitet i layout og formgivning ved trykking i offset kom Sharps kunstneriske dyktighet til sin rett og Oz ble i løpet av kort tid et av de mest visuelle og spennende trykksaker i samtiden. Mange utgaver av Oz omfattet blendende psykedeliske plakater som kunne brettes ut eller rives ut. Disse var gjort av Sharp eller av Londons designduo Hapshash and the Coloured Coat (Michael English og Nigel Waymouth) og andre. Plakatene ble like raskt ettertraktet og samleobjekter og koster i dag store summer. Den grafiske utgaven «Magic Theatre» (Oz #16), redigert av Sharp og Mora, har blitt beskrevet av den britiske forfatteren Jonathon Green som «uten tvil den største bragd innenfor hele den britiske undergrunnspressen». I løpet av denne perioden gjorde Sharp også to psykedeliske plateomslag for rockegruppene Cream, Disraeli Gears og Wheels Of Fire
Rettssak grunnet uanstendighet
I 1970 hadde Oz blitt kritisert for at bladet hadde mistet kontakten med de unge, og redaktørene hadde da en notis hvor de inviterte «skolebarn» til å redigere et nummer. Muligheten ble tatt opp av rundt 20 elever fra videregående skole, blant annet Charles Shaar Murray og Deyan Sudjic. Disse ble sluppet løs på Oz #28 for mai 1970, en utgave som ble kjent som «Schoolkids OZ». Denne betegnelsen ble misforstått da det ble forstått slik at utgaven var ment for barn, ikke av barn. En av artiklene som oppsto på grunn av dette samarbeidet var en meget seksualisert utgave av Bjørnen Rupert, en populær tegneserie for barn. Parodien ble gjort av den 15 rå gamle Vivian Berger som hadde limt hodet til Rupert på en av figurene til en seksuell tegneserie av amerikaneren Robert Crumb. De fleste bidragsyterne var private skoler og humoren var hovedsakelig en forlengelse av den kjente type som ble utgitt i skoleaviser.
Oz var en av flere undergrunnsbladet som ble mål for en egen politiavdeling, Obscene Publications Squad, og kontorene til Oz hadde blitt ransaket ved politirassia flere ganger, men forbindelsen skolebarn og det som ble sett på som «uanstendig” materiale» ble grunnlaget for søksmålet om uanstendighet i 1971. Til en viss grad var det en gjentagelse av den tilsvarende rettssaken i Sydney hvor bevisføringen og rettledningen av juryen hadde et opplagt mål å sikre en dom, men den britiske rettssaken var gitt en langt mer farlig vri ettersom påtalemakten benyttet seg av en arkaisk anklage mot Neville, Dennis and Anderson — «Konspirasjon for å korrumpere offentlig moral» — noe som i teorien kunne medføre ubegrenset straff.
Forsvarets advokat, John Mortimer, QC, annonserte ved begynnelsen av rettssaken at «saken står ved vegkrysset til vår frihet, grensene for vår frihet til å tenke og tegne og skrive hva vi ønsker». For forsvaret var dette av særlig betydning behandlingen av dissens (meningsforskjell) og dissentere, om kontroller av ideer og undertrykkelsen av informasjon om sosial motstand som ble kommunisert av Oz i utgave nummer 28. Anklagene som ble lest høyt i kriminalretten hevdet at «[de tiltalte] konspirerte med bestemte andre unge personer for å produsere et magasin som inneholdt uanstendige, utuktig, usømmelig og seksuelt perverterte artikler, tegneserier og tegninger som med hensikt fordervet og korrumperte moralen til barn og andre unge personer og å hisse opp og inngi i deres sinn vellystige og perverse ideer». I henhold til herr Brian Learys anklage «handlet det om homoseksualitet, lesbiskhet, sadisme, perverse seksuelle praksiser og narkotika.»
Dennis og Anderson ble forsvart av advokat og skuespillerforfatter John Mortimer (skaperen av TV-serien Rumpole of the Bailey) med assistanse fra den australske advokaten Geoffrey Robertson. Neville representerte seg selv.
Rettssaken førte til stor oppmerksomhet for et vidtrekkende publikum. John Lennon og Yoko Ono deltok i en protestmarsj mot rettforfølgelsen og organiserte innspillingen av sangen «God Save Us», spilt av en gruppe satt sammen for anledningen kalt Elastic Oz Band for å skaffe midler for forsvaret og gi økt oppmerksomhet. Lennon forklarte hvorfor sangens tittel ble endret fra "«God Save Oz»" til «God Save Us»:
«God Save Us» ble på demoen sunget av Lennon, men førstestemmen på innspillingen var Bill Elliot av kontraktmessige grunner. «God Save Us»/«Do The Oz» ble utgitt på The Beatles' platemerke Apple Records. Lennons opprinnelige demo ble utgitt i 1998 på John Lennon Anthology og på nytt igjen på platen Wonsaponatime samme år.
Rettssaken ble inntil da den lengste juridiske prosess om uanstendighet i britisk historie. Forsvarets vitner var kunstneren Feliks Topolski, komikeren Marty Feldman, kunstner og dopaktivist Caroline Coon, musikkpersonligheten John Peel, musiker og skribent George Melly og akademikeren Edward de Bono. Ved konklusjonen av rettssaken mot «De Oz Tre» ble de ikke funnet skyldig på konspirasjonsanklagen, men ble dømt for to mindre lovovertredelser og dømt til fengsel, skjønt Dennis ble gitt en mindre straff ettersom dommeren Michael Argyle betraktet at Dennis var «langt mindre intelligent» enn Neville og Anderson. Kort tid etter at dommen ble lest opp ble de tatt til fengsel og etter som de alle tre hadde langt hår ble hodene deres barbert. Denne hendelsen førte til selv mer oppstyr på toppen av betydelig oppstyr som omga rettssaken og dommen.
Det best kjente bildet fra rettssaken kom fra den forberedende høring hvor Neville, Dennis og Anderson alle møtte opp i innleide skolepikeuniform.
Magasinet Oz fortsatte å bli utgitt med minskende suksess fram til november 1973.
Etterspill
Felix Dennis var pint av den personlige kommentaren som dommeren kom med om at han hadde begrensete intellektuelle evner og godtroende hadde blitt forledet av de andre anklagede. I tiden etter rettssaken ble Dennis en av Storbritannias rikeste og prominente uavhengige utgivere ved sitt private selskap Dennis Publishing, utgiver av det internasjonale livsstilmagasinet Maxim og en rekke andre magasiner, og i 2004 utga han sin første poesibok. I 1995 gjentok dommer Argyle sine falske beskyldninger om Dennis i magasinet The Spectator. Ettersom dette var utenfor rettssalens beskyttelse kunne Dennis med hell saksøke magasinet som gikk med på å betale 10 000 pund til veldedighet. Dennis avsto fra å saksøke Argyle under begrunnelsen «Jeg ville ikke gjøre ham til en martyr for høyresiden: det er ingen ære i å saksøke en 80 år gammel mann og ta huset fra ham. Det var en opplagt æreskrenkelse.»
Neville reiste til sist tilbake til Australia hvor han ble en vellykket forfatter, kommentator og offentlig taler. Hans bøker omfattet blant annet en kritikerrost redegjørelse av den fransk-vietnamesiske seriemorder Charles Sobhraj som jaktet på vestlige turister som reiste langs Asias såkalte «hippirute» på 1970-tallet. Boken ble filmatisert til en suksessfull fjernsynsserie med Art Malik i hovedrollen. Han skrev også en minnebok om sine år i magasinet Oz kalt Hippie Hippie Shake. Regissør Beeban Kidron filmatisert boken i 2007 og den vil bli satt opp i 2010. Filmens hovedroller er Cillian Murphy som Neville, Chris O'Dowd som Dennis, Max Minghella som Martin Sharp, Sienna Miller som Nevilles venninne Louise Ferrier, og Emma Booth som Germaine Greer (som tok avstand fra filmen i hennes spalte i The Guardian).
Walsh ble redaktør av et magasin hos Kerry Packers Australian Consolidated Press og ble etter hvert framhevet til seniorutgiver.
Sharp ble lenge ansett som Australias fremste popkunstner og er velkjent i Australia for hans personlige interesse i Sydneys forlystelsespark Luna Park og i livet og musikken til musikeren Tiny Tim.
Kittie Suffield
Kittie Louise Jennett Suffield (født 16. september 1884, død 23. oktober 1972) var en sangevangelist, salmedikter og komponist fra USA.
Suffield skrev melodi både til salmer hun selv hadde skrevet, og til salmer skrevet av hennes ektemann Frederick W. Suffield skrev. Den mest kjente av hennes salmer er God is still on the throne, på norsk Gud er på tronen ennu. Den norske salmedikteren Elihu Pedersen har benyttet samme melodi til sin salmetekst Kjære venn, som i vantroens ørken.
John Morris (curling)
John Morris (født 16. desember 1978 i Winnipeg) er en canadisk curlingspiller som deltok i de olympiske vinterleker 2010 i Vancouver.
Morris ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, Marc Kennedy, Ben Hebert og Adam Enright.
Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6-3 over Sverige og de vant også finalen med 6-3 over Norge.
Morris ble verdensmester i curling 2008 i Grand Forks, Nord-Dakota i USA.
Han tok gull i mikspar sammen med Kaitlyn Lawes under Vinter-OL 2018.
Jan Iversen
Jan Iversen (født 5. juni 1916, død 25. august 1999) var ordfører i Frøya kommune fra 1975-1979, og representerte Krf. Han var også vararepresentant til Stortinget mellom 1973 og 1977.
Stephen Bywater
Stephen Michael Bywater (født 7. juni 1981) er en engelsk tidligere fotballspiller.
Biografi
Stephen Bywater startet sin fotballkarriere i Rochdale i 1997, og den 6. januar 1998 spilte han sin første kamp for klubben da Rochdale tapte 6-1 for Carlisle United i den engelske cupturneringen Football League Trophy. Bywater spilte ikke flere obligatoriske kamper for the Dale fordi han allerede måneden etter sin debut ble han kjøpt av West Ham United for £300 000. I september 1999 ble Stephen Bywater lånt ut til Wycombe Wanderers og i løpet av dette 2 måneder lange oppholdet spilte han to ligakamper for klubben fra Buckinghamshire før han i november 1999 startet på et nytt låneopphold, denne gang i Hull City. Hans første kamp for the Tigers var 23. november 1999 i en ligakamp mot Halifax Town. I januar 2000 returnerte til West Ham, og 12. februar 2000 debuterte han for Londonklubben da the Hammers slo Bradford City 5-4 i Premier League.
I 2001/2002 hadde Stephen Bywater to låneopphold der det første var i Wolverhampton Wanderers og det andre i Cardiff City. Bywater spilte imidlertid ingen obligatoriske kamper i løpet av disse to oppholdene. I august 2005 skrev han nok en gang under på en låneavtale og denne gang gikk turen til Coventry City. Bywater debuterte for Coventry den 6. august 2005 og fram til oktober 2005 ble det totalt 14 ligakamper før han returnerte tilbake til West Ham.
I august 2006 takket han ja til et tilbud fra Derby County, og den 12. august 2006 spilte han sin første kamp for The Rams. Bywater signerte først en låneavtale, men den ble erstattet med en permanent kontrakt den 28. august da Derby betalte £375 000 til West Ham. Totalt spilte han 37 ligakamper for Derby i 2006/07-sesongen, og han spilte også 6 andre obligatoriske kamper for klubben i denne sesongen.
Kilder
Headline Book Publishing, London. ISBN 0-7553-1526-X
Chaos A.D.
Chaos A.D. er det femte studioalbumet til det brasilianske thrash metal bandet Sepultura.
Albumet ble utgitt i 1993 på Roadrunner plateselskap.
Filip Adamski
Filip Adamski (født 5. januar 1983) er en tysk roer som spesialiserer seg i åtterbåt. Han representerte landet sitt under Sommer-OL 2012 i London, der han tok gull i åtter.
Martin Smith-Sivertsen
Martin Smith-Sivertsen (født 7. mai 1965 i Bergen) er en norsk forretningsmann og politiker (H). Han var medlem av Bergen bystyre og formannskap 1999–2003, senere byrådsleder i Bergen 2014–2015 og leder i Høyres bystyregruppe og finanskomiteen 2015–2016. Han har vært styreleder i BKK og Kulturhuset USF.
Martin Smith-Sivertsen er utdannet cand.jur. fra Universitetet i Bergen fra 1994. Han har siden ledet familiebedriften AS Smith-Sivertsen, som driver eiendomsutvikling og eier lavprishotellkjeden Citybox.
Han var trommeslager i rockebandet Alzheimer/Silverspurs, som i 1993 ga ut albumet Og mysteriet med den glemte sangen.
Han er yngre bror av statsviteren Hermann Smith-Sivertsen. Han giftet seg i 2018 med museumsdirektør Karin Hindsbo.
Idsefjorden
Idsefjorden er en 12 kilometer lang fjordarm av Boknafjorden i Strand kommune. Fjorden har innløp mellom øyene Heng og Idse, som den er oppkalt etter, og mellom Heng og Solbakk på fastlandet. Jørpeland ligger på nordsida av fjorden, innenfor Jørpelandsholmen og Fjellsholmen. Her munner Jørpelandsåna ut i fjorden.
Mellom Idse og fastlandet i øst ligger øyen Idsal. Begge disse øyene har brosamband langs fylkesvei 535 til fastlandet over Idsalsundet (til Idsal) og Idsesundet (over til Idse). På andre siden av begge disse sundene ligger Høgsfjorden.
Sør for Jørpeland strekker fjorden seg videre sørover til garden Botne. Denne innerste delen av fjorden blir kalt for Botnefjorden. På østsiden av Botnefjorden ligger bygdene Notavika og Jøssang.
Vest for Idsefjorden ligger Horgefjorden, mens Hidlefjorden ligger nord for Heng. Sør for Idse ligger innløpet til Høgsfjorden.
Gransherad kirke
Gransherad kirke (Gransherad kyrkje) er en langkirke fra 1849 i Notodden kommune, Vestfold og Telemark fylke.
Byggverket er i tre og har 250 plasser.
Akan (organisasjon)
Akan er et trepartssamarbeid mellom partene i norsk arbeidsliv, (LO, NHO og Staten) som har som hovedoppgave å forebygge rusmiddelproblemer i norsk arbeidsliv, samt å bidra til at ansatte med rusmiddelproblemer får hjelp.
Historikk
Akan ble etablert i 1963, som Arbeidslivets komité mot alkoholisme og narkomani. Eierne dannet et styre for Akan. Et sekretariat ble opprettet i Oslo og gitt ansvaret for å utvikle ulike forebyggingsmodeller, og for å informere og lære opp virksomheter/ bedrifter i norsk arbeidsliv, både i privat og offentlig sektor. Sekretariatet vokste gradvis gjennom årene. I 2006 ble navnet endret til Akan – Arbeidslivets kompetansesenter for rus- og avhengighetsproblematikk. Gjennom navneendringen ønsket man å nedtone fokuset på alkoholisme og narkomani, og i stedet øke vektleggingen av folkehelseperspektivet blant annet gjennom fokus på «skadelig bruk» og helse-, miljø- og sikkerhetsarbeid mer generelt. Akan-sekretariatet ble kompetansesenter.
Nils Ole Oftebro
Nils Ole Oftebro (født 1. desember 1944 i Sarpsborg) er en norsk skuespiller.
Karriere
I perioden fra oktober 1968 til april 2006 hadde Oftebro gitt liv til 105 roller. Han har spilt i en rekke filmer, og har ved flere anledninger vært programleder på TV, som Fangene på fortet og Robinsonekspedisjonen.
Friluftskuespill
I 1968 deltok Oftebro for første gang på Stiklestad i Spelet om Heilag Olav. Han spilte kongen første gang i 1974, deretter i 1975, 1976, 1991, 1992, 1993 og 1995. Han har også hatt rollen som bonden på Sul.
Nils Ole Oftebro var regissør for «Spelet om St. Hallvard» på Gilhus i Lier, og hadde dessuten en liten rolle i oppsetningen, som hadde premiere 13. august 2008.
Siden 2012 har han hatt rollen som høvding i vikingmusikalen Herøyspelet.
I 2013 hadde Nils Ole Oftebro rollen som Jakob Aasan i Friluftsteateret i skuespillet Den siste Viking, som er basert på Johan Bojers roman med samme navn. Den siste viking settes opp ved Presteelva ved Museet Kystens Arv på Stadsbygd i Rissa kommune i Sør-Trøndelag.
Priser
Oftebro ble tildelt Amandaprisen i 1986 i klassen beste mannlige hovedrolle for rollen i Fjernsynsteatrets oppsetting Du kan da ikke bare gå, og i Amandaprisen i 1998 i klassen beste birolle for Thranes metode. Videre fikk han Kritikerprisen i 1990 og Stiklestadprisen i 1998. I 2003 ble han kåret til Årets lydbokstemme. I 2006 ble han tildelt Heddaprisen for beste mannlige birolle i «Et spansk stykke». Han har også vært nominert til Amandaprisen 1989 for Fugleelskerne og Amandaprisen 1994 for Du pappa..., begge i klassen beste mannlige hovedrolle.
Privatliv
Oftebro er gift med Hotel Cæsar-stjernen Anette Hoff, og de har sønnen Jonas Hoff Oftebro sammen. Nils Ole Oftebro var tidligere gift med Kaja Korsvold og har to barn med henne, hvorav den ene er skuespilleren Jakob Oftebro.
Fjernsynsteatret
Listet opp etter premiereår:
Kjemiolympiaden
Kjemiolympiaden i Norge
Den nasjonale konkurransen har som formål å finne de dyktigste kjemielevene i den videregående skolen, og i løpet av en ukes kurs heve nivået deres betraktelig fordi det internasjonale nivået er betraktelig høyere enn det norske nivået. I tillegg er et mål å få de omkring 150 faglig dyktige realistene som kommer til 2.runde til å bli motivert for å studere realfag, og særlig kjemi videre.
Vinnere av den norske finalen: 2003: David Kunszenti-Kovacs, Lycee Francais 2004: Paul Kjetel Soldal Lillemoen, Øystese gymnas 2005: Bjarte Lofnes Hauge, Firda vgs 2006: Håkon Beckstrøm, Lillestrøm vgs 2007: Håkon Beckstrøm, Lillestrøm vgs 2008: Erik Kvam Måland, Stavanger katedralskole 2009: Yngve Guttormsen, Nordkjosbotn vgs 2010: Ingrid Eidsvaag, Bergen katedralskole 2011: Martin Helsø, Valler vgs 2012: Xiaotian Li, Berg vgs 2013: Xiaotian Li, Berg vgs 2014: William Paulsen Lohrmann, Berg vgs 2015: Vemund Falch, Trondheim katedralskole 2016: Rolf Einar Kordal, Solør vgs 2017: Johan Lokna, St. Olav vgs, Stavanger 2018: Eskil Vik, Stavanger katedralskole 2019: Audun Bergan, Elvebakken vgs 2020: Ingen finalerunde avholdt pga Covid-19 2021: Ingen finalerunde avholdt pga Covid-19 2022: Ruiyi Li, Trondheim katedralskole.
Hordvik
Hordvik ligger helt nord i Åsane bydel i Bergen kommune, ytterst på neset mellom de gamle ferjeleiene Salhus og Steinestø. E-39 går over Hordvikneset og Nordhordlandsbrua over Salhusfjorden til Flatøy i Nordhordland. Vest for Hordvik ligger Salhus, og i sør Hylkje.
Hordvik skole ligger i Midtre Prestaveg. Stedet har et aktivt musikkorps, det ble stiftet i 1921 og er et av de eldste lag i området. Utbyggingen i Hordvik har gjort at stedet har endret karakter fra en bygd med småbruk og spredt bebyggelse og nå fremstår som tettbebyggelse som nå er en del av og henger sammen med tettstedet Bergen. Ved Hordvik ligger også Tellevik kystfort og Rolls-Royce Marines anlegg, forøvrig mest tettbebyggelse med eneboliger.
Hordvik omfattes av grunnkretsene Hordvik og Veten i Bergen kommune, med totalt 2 375 innbyggere 1. januar 2012, og et samlet areal på 7,48 km², av dette 0,01 km² ferskvann.
I området ligger også gårdene Falkanger, Steinestø, Sætre og Tellevik, samt Indre, Midtre og Ytre Hordvik, som er oppdelt i flere bruk.
Wu Ritubilige
Wu Ritubilige (født 5. oktober 1987 i Ulanqab i Indre Mongolia i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i første runde.
Stay the Night
Stay the Night er et musikkalbum med Trond Granlund, utgitt i 1982.
The Wily Chaperon
The Wily Chaperon er en amerikansk stumfilm fra 1915, regissert av Thomas Ricketts.
Podalgus cuniculus
Podalgus cuniculus er en bille som hører til gruppen hornbiller i familien skarabider (Scarabaeidae).
Liste over sørkoreanske filmer fra 1975
Liste over sørkoreanske filmer fra 1975 er en kronologisk liste over filmer som ble lansert i Sør-Korea i 1975.
Podalgus cuniculus
Utseende
En liten (ca. 10 millimeter), avlang, blank, rødbrun hornbille. Hannen mangler horn.
Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.
Utbredelse
Arten er utbredt fra det nordøstlige Afrika (Etiopia, Somalia, Sudan, Egypt) østover til India.
Deloitte-huset
Deloitte-huset, av arkitektene omtalt som Isfjellet, er et kontorbygg blant Barcode-rekken i Bjørvika i Oslo sentrum. Bygget er tegnet av Snøhetta, og oppdraget gikk ut på å tegne et bygg som hovedsakelig skulle bestå av kontorarealer for revisjonsselskapet Deloitte. Bygget ble ferdig i desember 2013. Det er 63 meter høyt og har 16 etasjer. Snøhetta opplyste før ferdigstillelsen at bruttoarealet ville utgjøre rundt 20 000 kvadratmeter.
Navn
Bygningen gikk allerede før det stod ferdig under flere navn: Deloitte-huset, Deloitte-bygget, Isfjellet (engelsk: Snoarc) og Snøhetta-bygget var navn som ble foreslått av pressen.
Televisió de Catalunya
Televisió de Catalunya (TVC, Catalonias televisjon) er en katalansk kringkastingsselskap. Det består av seks kanaler: TV3, 33, K3, 3/24, 300 og TVCi. Kanalene er tilgjengelige i Catalonia, Balearene, Valencia, Andorra, Nord-Catalonia, La Franja og l'Alguer.
Grå kvistvikler
Grå kvistvikler (Gypsonoma nitidulana) er en sommerfugl i gruppen av viklere (Tortricidae).
Utseende
En middelsstor (vingespenn 15-20 millimeter), gråbrun vikler. Forvingen er gråbrun med et bredt, lysgrått tverrbånd i midten og mesteparten av vingens ytre del lysgrå. De grå partiene har et brunt nettmønster. Bakvingen er lyst gråbrun, litt innbuktet bak spissen.
Levevis
Larvene utvikler seg inne i spinn på osp, selje, bjørk og andre busker og løvtrær. De voksne viklerne flyr fra juni til august.
Utbredelse
Arten er utbredt over hele Europa, unntatt lengst i sør, og i det nordlige Asia. Den finnes over hele Norge.
Kremerata Baltica
Kremerata Baltica et kammerorkester som består av unge musikere fra de baltiske landene (Estland, Latvia, Litauen). Det ble grunnlagt av Gidon Kremer i 1997.
Kremerata Baltica har spilt inn en rekke CD-er. I 2002 vant en av deres innspillinger, After Mozart, Grammy Award i kategorien Classical Music: Best Small Ensemble Performance.
Severin Segelcke
Severin Vincent Heiberg Segelcke (født 12. juli 1867 i Kristiania, død 31. mai 1940 i Stange) var en norsk offiser, billedkunstner og illustratør. Han har illustrert en rekke bøker, blant annet av Barbra Ring, og laget plakater blant annet for de årvisse kunstnerkarnevalene som ble holdt i Kristiania/Oslo i en årrekke.
Etter examen artium 1885, studerte han fra 1889 til 1993 elektroteknikk ved høyskolen i tyske Charlottenburg. Da han i 1893 tjenestegjorde som infanterioffiser ved Charlottenburg Hochschule i Berlin, stiftet han et nært vennskap med både Edvard Munch og August Strindberg. Denne kontakten med kunstnermiljøet skal ha påvirket ham til selv å gå kunstens vei. Sin debut på Høstutstillingen kom i 1894 med et portrett av August Strindberg, og den autodidakte Segelcke dro snart ut for å studere hos Alfred Roll i Paris. Han var også i Italia 1901–02, blant annet på Sicilia der han oppholdt seg i byen Taormina og startet på bildeboken Gudbrand i Lia som utkom 1904 med eventyret presentert som dikt og illustrert. Dernest utkom Hvad jeg vil bli naar jeg blir stor i 1905.
Som militær ble han kaptein i 1898 og major fra 1913 til 1928. Mellom 1915 og 1923 ledet han Norges Forsvarsforening. I 1904 flyttet han til Kviteseid i forbindelse med sin offiserstjeneste. Huset han bygget seg der, kalles «Port Arthur». Man vet ikke om det var Segelcke selv som ga huset dette navnet, som henspiller på det japanske angrepet på russiske styrker i havnebyen Port Arthur natten mellom 8. og 9. februar 1904, det vil si starten på den russisk-japanske krig. Segelcke flyttet tilbake til Kristiania etter få år, og noen tiår senere brant huset hans ned til grunnen. I dag holder Kviteseid Kunstforening til i det nye huset som ble reist på tomten, og som i dag bærer navnet «Port Arthur».
Eusyssaura honesta
Eusyssaura honesta er en sommerfugl som hører til familien påfuglspinnere (Saturniidae).
Severin Segelcke
Fra 1913 til 1918 var han sjef for Ryfylke bataljon, kvartermester, og han innlot seg også på landskapsmalerier fra Jæren og litografier i farge fra Stavangers eldre bydeler.
Eusyssaura honesta
Utseende
En middelsstor (vingespenn ca. 60 millimeter), spinkel, brun spinner med store vinger. Vingene er ensfarget lysbrune og arten ligner et vissent blad.
Utbredelse
Arten er kjent fra Nicaragua i nord til Amazonas i sør.
Palaephatidae
Palaephatidae er en artsfattig familie av sommerfugler som lever på den sørlige halvkulen. Denne familien er en sannsynlig søstergruppe til gruppen Ditrysia, som omfatter de aller fleste sommerfugler.
Mandibeldyr
Mandibeldyr er betegnelsen for de av leddyrene som har ekte kjever. Dette er muligens en polyfyletisk gruppe.
Palaephatidae
Utseende
Små, brunlige sommerfugler, ligner overflatisk på viklere (Tortricidae). Hodet er bredt med forholdsvis små fasettøyne. Antennene er middels lange og trådformede. Forvingene er nokså brede, med en krum forkant, ytterkanten litt konkav, bakhjørnene litt tilbaketrukne. Bakvingene er nokså brede med korte hårfrynser, bleke på farge.
Aram (bibelsk region)
Aram er en historisk region som er nevnt i Bibelen. Det er lokalisert i sentrale Syria, inkludert hvor dagens by Aleppo (også kalt for Halab) ligger, en av de eldste vedvarende bebodde byer i verden. Byen har også vært blant de største og mest folkerike i regionen og i hele Levanten.
Palaephatidae
Levevis
De artene der biologien er kjent, har larver som lever på plantefamiliene Proteaceae og Verbenaceae. Larvene spinner sammen blader og lever inne i dette spinnet.
Aram (bibelsk region)
Historie
Aram strakte seg fra fjellene i Libanon østover over Eufrat, inkludert Haburdalen i nordvestlige Mesopotamia. Navnet er tradisjonelt avledet fra Aram, sønn av Sem, en sønnesønn av Noah i Bibelen.
Palaephatidae
Eksterne lenker
Azaleodes fuscipes fra Australia:
Google Nexus
Google Nexus er en linje av forbrukerelektronikk som kjører operativsystemet Android. Google fikser designet, utviklingen, markedsføringen og støtten av disse enhetene, men noe utvikling og all produksjon blir gjort i samarbeid med produsenter av originalutstyr (OEM-er). Linjen inkluderer smarttelefoner, nettbrett og mediastrømmespillere. Det nyeste nettbrettet er Nexus 9 (laget med HTC), og den nyeste mediastrømmespilleren er Nexus Player (laget med Asus).
Mandibeldyr
Denne tilstanden med to par antenner og tre par kjever er kun bevart hos krepsdyr. Hos både insekter og noen mangefotinger (fåfotinger og tusenbein) har en av maxillene blitt omformet til et enkelt organ, som kalles underleppe (labium). Dessuten har insekter og mangefotinger tapt det andre antenneparet igjen.
De nære ting (album)
De nære ting er et musikkalbum med Mimix, utgitt i 1991.
Google Nexus
Enheter i Nexus-linjen ble ansett som Googles flaggskip av Android-produkter. De inneholder lite eller ingen småendringer i Android fra produsenten eller fra mobiloperatøren (slik som et tilpasset brukergrensesnitt ), selv om enheter som selges gjennom operatører kan være SIM-låst og kan ha ekstra logoer på seg. Nexus 6-enheter som selges gjennom AT&T er SIM-låst og har en tilpasset boot-skjerm og en logo på baksiden av enheten, til tross for å ha ellers identisk maskinvare som en ulåst variant. Verizon Galaxy Nexus har en Verizon-logo på baksiden og fikk programvareoppdateringer i et langsommere tempo enn ulåste varianter, men den hadde forskjellig maskinvare for å imøtekomme Verizons CDMA-nettverk. Alle Nexus-enheter har en opplåsbar bootloader for å tillate ytterligere utvikling og forbrukerendring. Nexus-enheter er ofte blant de første Android-enheter å motta oppdateringer til operativsystemet.
Med utvidelsen av Google Pixel-linjen som kom i slutten av 2016, sa Google at de "ikke ønsker å lukke døren helt, men det er ingen plan for akkurat nå å lage mer Nexus-enheter." I 2017 samarbeider Google med HMD Global med å lage nye Nokia-telefoner, som har blitt sett på av noen som en vekkelse av Nexus.
Nexus One
Nexus One ble produsert av HTC og ble utgitt i januar 2010 som den første Nexus-telefonen. Den ble lansert med Android 2.1 Eclair, og ble oppdatert i mai 2010 og ble den første telefonen med Android 2.2 Froyo. Den ble videre oppdatert til Android 2.3 Gingerbread. Det ble annonsert at Google ville opphøre støtte for Nexus One, fordi grafikkprosessoren (GPU) dens er dårlig på å gjengi den nye 2D akselerasjonsmotoren av brukergrensesnittet i Android 4.0 Ice Cream Sandwich. Nexus S og nyere modeller har maskinvare som er utformet for å håndtere det nye brukergrensesnittet. Den var den eneste Nexus-enheten til å ha utvidelsesmuligheter med lagringskort (SD).
Nexus S
Nexus S, produsert av Samsung, ble utgitt i desember 2010 for å passe med lanseringen av Android 2.3 Gingerbread. I desember 2011 ble den oppdatert til Android 4.0 Ice Cream Sandwich, og de fleste variantene av den ble senere oppdaterbare til Android 4.1 Jelly Bean i juli 2012. Enhetens støtte ble avsluttet etter 4.1 Jelly Bean og mottar ikke lenger oppdateringer fra Google.
Nexus Q
Nexus Q er en avviklet digital mediaspiller som kjørte Android og var integrert med Google Play, for å selges for US$299 i USA.
Aram (bibelsk region)
Historie
I denne regionen utviklet det seg i løpet av 1000-tallet f.Kr. to arameiske kongedømmer av middels størrelse; Aram-Damaskus og Hamat, og flere småkongedømmer og uavhengige bystater.
Tidlige referanser
En inskripsjon av Naram-Sin av Akkad (ca. 2250 f.Kr.) har gitt den eldste referanse til Aram som et stedsnavn, men forskerne har ikke kommet til enighet om dens nøyaktige lokalisering og betydning. Andre tidlige referanser til et sted eller et folk har opptrådt i arkivene til Mari (ca. 1900 f.Kr.) og ved Ugarit (ca 1300 f.Kr.). Den ubestridelige tilstedeværelsen av arameere, talere av arameisk, i regionen er datert til slutten av 1100-tallet f.Kr.
Si Rijigawa
Si Rijigawa (kinesisk: 斯日吉嘎瓦, født 8. oktober 1986) er en kinesisk judoka som konkurrerer i klasse 73 kilo. Han representerte Kina under Sommer-OL 2008, der han røk ut i omspillet.
Aram (bibelsk region)
Tidlige referanser
Arameere begynte å bosette seg i Mesopotamia og i sørøstlige Anatolia fra 1200-tallet f.Kr. De blandet seg etter hvert med de innfødte akkadiske semittene i Assyria og Babylonia. Arameisk ble hovedspråket i Assyria og Babylonia fra 700-tallet og erstattet gradvis akkadisk.
Noen få steler som navngir konger fra denne perioden har blitt funnet. Se eksempelvis Zakkurstelen. Kaldéerne, som bosatte seg i sørlige Babylonia en gang rundt 1000 f.Kr. ble grunnleggerne av det nybabylonske riket i 625 f.Kr., er også antatt å ha vært en arameisk stamme. Dette er imidlertid ikke sikkert og det påståtte arameisk etnisitet blant det kaldeanske dynastiet. Det er således hevdet at de var et semittisk folk, muligens fra Arabia, beslektet med arameere, men adskilt.
Moderne tid
Etter hvert som de innfødte arameere og assyrerne i Syria begynte å gå over til kristendommen ble det utviklet en egen dialekt av arameisk som er kalt gammelsyrisk. Således ble gammelsyrisk blitt assosiert med kristne assyrere.
Dette området er i dag flere orientalske katolske kirker som skiller seg fra den katolske kirke i vest. To av disse er Den maronittiske kirke og Den melkittiske kirke, begge vanlige i Syria og Libanon. Den syriske ortodokse kirke er også bevart, og det er også medlemmer av Den assyriske kirke i øst og Den kaldeisk-katolske kirke, og de som følger disse kirkene er etniske assyrere og snakker fortsatt arameisk som deres morsmål. En del av disse lever i Syria, men de fleste er fra Irak.
I dag er det mange kristne fra Syria, særlig de som lever utenfor Syria, som betegner seg selv som assyrere for skille seg fra den arabiske identiteten i dagens Syria. En del, særlig de fra nordlige og østlige Syria, identifiserer også som assyrere.
Roots (album)
Roots er det sjette studioalbumet til brasilianske thrash metal bandet Sepultura.
Albumet ble utgitt i 1996 på Roadrunner plateselskap.
Hvilepuls
Hvilepuls refererer til hjertets slagtakt i hvile (når man ikke foretar seg noe). I hvile har de fleste personer en puls på omkring 60-80 slag pr. minutt, men det er store individuelle forskjeller. Hos meget veltrente personer kan hvilepulsen være helt nede i under 40 slag pr. minutt. Det forbedrede slagvolumet (den mengde blod hjertet pumper pr. slag) hos veltrente personer forklarer hvorfor en trenet person har en lavere hvilepuls enn en utrenet. Begge personer har i hvile behov for at hjertet pumper ca. 5 liter blod pr. minutt. Med et slagvolum på 120 milliliter kan en trenet person klare seg med en puls på ca. 42, mens hjertet hos den utrente skal slå godt over 60 ganger hvis slagvolumet er 80 milliliter.
Hvilepuls
Helge Sivertsen
Helge Sivertsen (født 12. juni 1913 i Mandal, død 21. desember 1986 i Oslo) var en norsk skolemann og Ap-politiker, særlig kjent for sine fem år som kirke- og undervisningsminister. I yngre år var han mest kjent som friidrettsutøver.
Bakgrunn
Faren Nils Sivertsen rektor på Sund folkehøgskole, så Helge Sivertsen vokste opp i Inderøy fra 1916. Ordfører og stortingsmann Nils Nilsen Pukstad på Stadsbygd var Helge Sivertsens oldefar (farmors far).
Han gikk på folkehøgskole og tok artium i 1933, studerte i Oslo og økonomisk historie i Oxford, og ble cand.philol. i 1940.
Idrettsutøver
På 1930-tallet var Sivertsen en av Norges fremste friidrettsutøvere. Spesialgrenen var diskos. Han ble norsk mester to ganger, i 1934 og 1935. Han representerte Norge i OL i Berlin i 1936, der han endte på 10.-plass i diskoskonkurransen etter et kast på 45,89 meter. Hans personlige rekord var 47,72 meter, satt på Bislett stadion 16. juli 1936.
Yrkeskarriere
Helge Sivertsen arbeidet som lærer 1941–43, deltok i Milorg 1943–45. Etter krigen var han sekretær for Undersøkelseskommisjonen av 1945 1945–47.
Politiker
Sivertsen var statssekretær i Kirke- og undervisningsdepartementet 1947–56, kirke- og undervisningsminister 1960–63 og 1963–65. Som utdanningspolitiker knyttes Sivertsen til reformer som niårig grunnskole (enhetsskolen) og for koleforsøksvirksomhet på statlig initiativ. Han adlet begrepet voksenopplæring og medvirket til å gjeninnføre samisk språk og kultur i offentlige skoler i samisktalende områder. Det underliggende prinsippet for dette arbeidet var lik tilgang til utdanning for alle, ut fra egne forutsetninger. Sivertsen var selv nynorskbruker, og støttet samnorsktanken.
Som kirkepolitiker ble Sivertsen den som fikk ordnet med prestestilling til Den norske kirkes aller første kvinnelige prest, Ingrid Bjerkås. Hun var blitt ordinert i mars 1961, og fikk ikke umiddelbarn ikke tilslag på de ledige prestestillinger hun raskt søkte på. Bjerkås ble tilsatt i statsråd 14. april 1961.
Han satt i Arbeiderpartiets sentralstyre 1969–75. Han deltok i en lang rekke utvalgsarbeid, styrer og utredninger.
Som kirke- og undervisningsminister var Sivertsen ansvarlig for opprettelsen av Norsk kulturråd.
Etter rikspolitikken
Helge Sivertsen var skoledirektør i Oslo, Akershus og Østfold 1956–60, skoledirektør i Oslo og Akershus 1966-70 og skolesjef i Oslo 1971–81.
Sivertsen mottok Norsk kulturråds ærespris i 1984.
Han var gift med Merle Five, og var dermed svigersønn av Håkon Five.
Graham Norton
Graham William Walker (født 4. april 1963 i Clondalkin i Dublin), kjent under scenenavnet Graham Norton, er en irsk skuespiller, komiker, TV-programleder og journalist.
Bakgrunn
I 1992 begynte Norton som stand-up-komiker ved Edinburgh Festival Fringe. Hans første opptredener innen kringkasting var som komiker på BBC Radio 4-showet Loose Ends, som gikk hver lørdag morgen tidlig i 1990-årene. Han fikk berømmelse på Channel 5, da han vant en pris for sin opptreden som reserve-vert for et talkshow som vanligvis ble presentert av Jack Docherty.
Norton er kjent som vert for talkshowet The Graham Norton Show, og som britenes kommentator for Eurovision Song Contest. I 2003 ble Norton gjenstand for kontrovers da han på Channel 4, gjorde en komisk referanse til den nylige avdøde Bee Gees-musikeren Maurice Gibb. Norton forårsaket ny kontrovers 7. oktober 2006, da han beskrev ecstasy som en «fantastisk opplevelse».
Norton er åpent homofil og lider av vitiligo, en hudsykdom der flekker av pigmentert hud kan forekomme.
Storkollen
Storkollen er et fjell helt sør i Sunndal i Møre og Romsdal. Det er 1 901 meter høyt og har en primærfaktor på 190 meter.
Roque Santa Cruz
Roque Luis Santa Cruz (født 16. august, 1981) er en paraguayansk fotballspiller som spiller for den paraguayanske klubben Club Olimpia. Han kom til Manchester City fra Blackburn Rovers FC, hvor han også var på lån våren 2011.
Før han kom til Blackburn i 2007 spilte han over 150 kamper for Bayern München. I fem sesonger på rad, scoret han nøyaktig fem mål for Bayern München. Han scoret aldri mer enn fem på noen av hans ni sesonger i Tyskland. I hans første sesong i England, scoret han 19.
Han brukte kun tre berøringer for å score sitt første mål for Blackburn da han kom inn som innbytter for Benni McCarthy. Dette var i 2-1 seieren borte mot Middlesborough i serieåpningen 11. august 2007. Han spiller også for landslaget til Paraguay.
Andesianidae
Andesianidae er en liten, nylig oppdaget familie av sommerfugler. De tre kjente artene av slekten Andesiana ble først beskrevet i 1989 i familien tredrepere (Cossidae), som de ligner. Men senere ble det oppdaget at hunnene bare hadde én kjønnsåpning, de kunne dermed ikke høre hjemme i gruppen Ditrysia, som har to kjønnsåpninger hos hunnene. Disse sommerfuglene lever i sørbøk (Nothofagus) skog i Andesfjellenes skråninger i Argentina og Chile. De er middels store, med vingespenn opptil 54 mm hos hunnene og 35 mm hos hannene, dermed er de de største sommerfuglene som ikke tilhører Ditrysia, bortsett fra familien rotetere (Hepialidae). Hannene har fjærformede antenner, hunnene trådformede. Sugesnabelen er redusert og de tar trolig ikke næring til seg som voksne. Ellers er biologien ukjent. På farge er de gråspraglete.
Toksisk sjokksyndrom
Toksisk sjokksyndrom (TSS) er en meget sjelden, men alvorlig sykdom som kan forekomme hos menn, kvinner og barn, Den forårsakes av en gift produsert av en bakterie som vanligvis finnes i menneskekroppen. Halvparten av tilfellene rammer menstruerende jenter og kvinner i forbindelse med bruk av tampong, og TSS kalles derfor iblant for «tampongsyken». TSS er satt i forbindelse med tampongbruk, men kan forekomme under menstruasjon selv om ikke tamponger brukes. TSS kan ha en dødelig utgang og diagnose må stilles hurtig slik at behandling kan iverksettes straks.
Symptomer
Uvelhet, høy feber (39oC eller mer), oppkast, diaré, hodeverk, sår hals, matthet, svimmelhet og rød varm hud, tilsvarende solbrenthet.
Guo Lei
Guo Lei (født 26. april 1982 i Baoding i provinsen Hebei i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i andre runde.
Ben Hebert
Ben Hebert (født 16. mars 1983 i Regina i Saskatchewan) er en canadisk curlingspiller som deltok i de olympiske vinterleker 2010 i Vancouver.
Hebert ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, John Morris, Marc Kennedy og Adam Enright.
Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6 - 3 over Sverige og de vant også finalen over Norge med 6 - 3. Herbert ble verdensmester i curling 2008 i Grand Forks, Nord-Dakota i USA.
Han representerer Glencoe Curling Club i Calgary.
Heinkel He 178
Heinkel He 178 var verdens første turbojetdrevne fly. Det var et privat prosjekt utviklet av tyske Heinkel, og den første og eneste prototypen ble fløyet første gang 27. august 1939 av testpiloten Erich Warsitz.
Testflygningene var en suksess. Flyet oppnådde en topp-hastighet på rundt 650 km/t, noe som var raskere enn noe stempelmotor-drevet fly på den tiden. Marsjfarten var 585 km/t, men den antatte maksimale hastigheten man hadde håpet på, 700 km/t, ble ikke oppnådd av noe fly før i 1944.
Flyet ble vist frem for Reichsluftfahrtministerium i oktober 1939, men interessen var lunken, og prosjektet fikk ingen videre offentlig støtte. Heinkel gikk videre med å produsere jetflyet Heinkel He 280, hvor mange av erfaringene fra He 178 prosjektet ble tatt i bruk.
Den eneste He 178 prototypen ble plassert i Deutsches Technikmuseum i Berlin, hvor det ble ødelagt i et bombeangrep i 1943.
Spesifikasjoner
Dimensjoner
Ytelse
The Winged Idol
The Winged Idol er en amerikansk stumfilm fra 1915, regissert av Scott Sidney.
Handling
Som en siste utvei velger den alkoholiserte millionæren Jack Leonard å besøke grevinne Iva Ivanoff, kjent for å være en spåkone for de rike og berømte i New York City.
Men Iva forelsker seg i ham, og lover å hjelpe ham. Men hun låser ham inne i hjemmet sitt. Hennes tøffe versjon av kjærlighet setter Jacks helse og hans forhold til hans kone og barna deres i fare.
Kvikk sand
Kvikk sand er et musikkalbum med Balkansemblet, utgitt i 1990.
Tittelen Kvikk sand og det tilsvarende tittelsporet har en noe sær framstilling, da det skrives kvikksand uten særskriving på norsk. Det samme gjelder også for engelsk, quicksand.
Otsjor
Otsjor (russisk: Очёр) er en by i Perm kraj i Russland. Den ligger ved elva Otsjor (ei sideelv til Kama), rundt 90 km vest for Perm. Innbyggertall: 15 563 (folketelling 2002), 16 352 (folketelling 1989).
Björkgårds jernbanestasjon
Björkgård (finsk: Koivuhovi) er en jernbaneholdeplass på Kystbanen Åbo-Helsingfors i byen Grankulla. Björkgård er den andre stasjonen i Grankulla og ligger nesten på grensen til byen Esbo. Stasjonen har en avstand på 17,9 kilometer fra Helsingfors sentralstasjon.
He Yanzhu
He Yanzhu (født 5. januar 1982 i Qinhuangdao i provinsen Hebei i Folkerepublikken Kina) er en kinesisk tidligere judoka som konkurrerte i klassen 90 kilo. Han representerte Kina under Sommer-OL 2008, der han ble slått ut i første runde.
Otsjor
Den ble grunnlagt i 1759. Bystatus ble innvilget i 1950.
I nærheten av Otsjor er det siden 1952 gjort en rekke viktige funn av permiske fossile reptiler (spesielt therapsida).
Björkgårds jernbanestasjon
På 1990-tallet ble Björkgårds stasjon flyttet en halv kilometer fra Björkgårdsvägen til Bredaporten for bedre å betjene det nye bostedsområdet Ymmersta. Samtidig ble det bygget en tunnel under den nye stasjonen og et plankryss ved Björkgårdsvägen ble stengt.
Schönwalde am Bungsberg
Schönwalde am Bungsberg er en kommune i kretsen Øst-Holstein i Schleswig-Holstein, Tyskland. Bungsberg (etter det høyeste punktet i Øst-Holstein, hvilket ligger i kommunen) ble lagt til i kommunenavnet i 1954.
Andreas Kuffner
Andreas Kuffner (født 11. mars 1987) er en tysk roer som spesialiserer seg i åtterbåt. Han representerte landet sitt under Sommer-OL 2012 i London, der han tok gull i åtter.
Kepulauan Riau
Kepulauan Riau er en øyprovins i Indonesia, utskilt fra Riau på Sumatra. Øyene ligger øst og nord for Sumatra.
Waiting for Daylight
Waiting for Daylight er et studioalbum med a1. Albumet ble utgitt den 11. oktober 2010 og er bandets første studioalbum på ca. 7 år. Albumet vil først bare bli utgitt i Norge og i 2011 i hele verden.
Wished on Mabel
Wished on Mabel er en amerikansk stumfilm fra 1915, regissert av Roscoe Arbuckle.
Handling
Samtidig som Mabel sitter i en park sammen med sin overbeskyttende mor, får hun øye på kjæresten sin og ber ham slå seg sammen med dem.
Men en tyv stjeler Mabels mors klokke. Samtidig som moren forsøker å skaffe hjelp fra en politimann, støter tyven på Mabel og kjæresten hennes. Snart oppstår det en veldig komplisert situasjon.
Maria av Betania
Maria og hennes søsken Marta og Lasarus var i følge Bibelen gode venner av Jesus. Deres bosted i Betania besøkte han ved flere anledninger.
Maria og hennes søsken i Bibelen
Denne Maria og hennes søsken nevnes flere ganger i Bibelen:
Lukasevangeliet 10,38–42:
Johannesevangeliet 11,1–2
Matteusevangeliet 26,6–7 og 13:
Markusevangeliet 14,3:
Johannesevangeliet 12,1–3:
Johannesevangeliet 11,18–19 og 28:
Kvaløyfjorden
Kvaløyfjorden er en fjord rett vest for Haugesund på grensen til Karmøy kommune. Fjorden ligger mellom Kvaløya nord for Føyno i sør og Røvær i nordvest og strekker seg 6 kilometer inn til det nordlige innløpet til Karmsundet. Fjorden er en fortsettelse av Urterfjorden som ligger lenger vest. På østsiden av Kvaløya og sørover forbi Føyno ligger Føynfjorden, mens Røværsfjorden ligger lenger nord. På nordsiden av fjorden ligger øyene Bjørkevær og Indrevær, som hører til øysamfunnet Røvær.
Prima Vera
Prima Vera var en norsk musikalsk underholdningsgruppe som eksisterte i tiden 1976 til 1984. Gruppen ble oppløst da ett av medlemmene, Jahn Teigen, brøt ut for å starte en mer seriøs karriere på egen hånd. Dette førte til et bittert brudd mellom Herodes Falsk og Teigen. Prima Vera er kjent for å parodiere med sarkastiske tekster til kjente artisters melodier eller melodier som lignet. Gruppen ble tildelt årets hederspris under Komiprisen 2014.
Historien
Herodes Falsk hadde vært medlem av Jonas Fjeld Rock n' Rolf Band som var et gjøgler-band med kostymer og humoristiske tekster. Når JFRRB sluttet med gjøglingen for å bli seriøse våren 1976 slo Herodes Falsk seg sammen med Tom Mathisen og Jahn Teigen.
Navnet Prima Vera tok de fra navnet på en italiensk bokser i en bok av Øvre Richter Frich. Høsten 1977 kom debutalbumet Prima Vera, som solgte svært godt. Det store gjennombruddet kom imidlertid i 1978 da de ga ut albumet Brakara. Dette solgte over 100,000 eksemplarer, et særdeles godt salgstall i Norge.
Høsten 1979 utkom oppfølgeren Salmer og sanger vi gjerne hiver. Også dette albumet solgte svært godt. I januar 1981 kom det fjerde albumet ut, Best of Ebba, og gruppa turnerte over hele landet det samme året. Samtidig hadde gruppa planer om å gi ut en video og musikal og jobbet med dette prosjektet det samme året.
Videoen Prima Vera uten en rød tråd ble utgitt høsten 1981 med Øivind Blunck på noen klipp. Ha ha he he ho! (De gærne har'e godt), utgitt med Jahn Teigen som produsent i 1982, kom med en ny video, «De gærne har'e godt».
Helt siden 1978 hadde gruppa snakket om å lage en film om Olav den hellige. Filmen Prima Veras saga om Olav den hellige ble lansert i september 1983, men ble fullstendig slaktet av kritikerne. Filmen hadde altfor stor likhet med Monty Pythons film Monty Python og ridderne av det runde bord, uten å være tilsvarende genial. Etter nedturen med filmen valgte gruppa å ta en pause. Ved en tilfeldighet dukket det opp en mulighet til å opptre en uke på Cabaret Restaurant i Stockholm høsten 1984. Denne opptredenen endte i katastrofe. Etter at publikum sviktet stilte Teigen med Anita Skorgan på scenen, og Prima Vera skilte lag. Teigen ble soloartist mens Tom Mathisen og Herodes Falsk fortsatte som duo. Duoen hadde en viss suksess med nye parodier og stadig mer støyende humor under navn som Viggo & Reidar og Tom Mathisen & Herodes Falsk.